FI Euroopan unionin virallinen lehti C 231/39

Ote Reykjavík Savings Bank -pankkia koskevasta päätöksestä, joka on annettu luottolaitosten tervehdyttämisestä ja likvidaatiosta annetun Euroopan parlamentin ja neuvoston direktiivin 2001/24/EY nojalla

2009/C 231/08

KEHOTUS SAATAVAN ILMOITTAMISEEN – NOUDATETTAVAT MÄÄRÄAJAT

Saatuaan rahoituslaitoslain (Financial Institutions Act) N:o 161/2002 100 a pykälän mukaisen lakisääteisen toimivallan, ks. rahoitusalan epätavallisista olosuhteista annetusta laista N:o 129/2008 johtuvista valtionkassamaksuista vastaavasta viranomaisesta annetun lain (Authority for Treasury Disbursements due to Unusual Financial Market Circumstances Act) N:o 129/2008 5 pykälä, joka tuolloin oli voimassa, rahoitusvalvontaviranomainen nimitti 21 päivänä maaliskuuta 2009 Reykjavík Savings Bank -pankin (SPRON) osakkeenomistajien kokouksen valtuuttamana Resolution Committeen. Reykjavík Savings Bank -pankin Resolution Committee otti lain N:o 44/2009 mukaisesti hoitaakseen väliaikaisen hallintoneuvoston tehtävät. Väliaikaisen hallintoneuvoston lain N:o 161/2002 100 a pykälän 3 momentin mukaisesti kolmeksi kuukaudeksi vahvistettu toimikausi päättyi 23 päivänä kesäkuuta 2009, kun Reykjavikin aluetuomioistuin nimesi Reykjavík Savings Bank -pankille likvidaatiokomitean, joka käsittelee pankilta likvidaatiomenettelyn aikana vaadittuja saatavia ja valvoo likvidaatiota.

Rahoituslaitoslain N:o 161/2002 101 §:n 4 momentin mukaisesti lykkäys päättyy 30 päivänä lokakuuta 2008. Likvidointimenettelyn aloituspäivä päätettiin Reykjavikin aluetuomioistuimen likvidaatiokomitean nimittämisestä 23 päivänä kesäkuuta 2009 tekemän päätöksen perusteella, ks. lain N:o 44/2009 102 pykälän 3 momentin 2 alamomentti.

Kaikkia niitä, jotka haluavat valvoa saatavia Reykjavík Savings Bank -pankilta tai pankin alaisuuteen kuuluvista varoista, kehotetaan ilmoittamaan kirjallisesti saatavansa SPRON-pankin likvidaatiokomitealle kuuden kuukauden kuluessa siitä, kun saatavien ilmoittamiskehotus kussakin maassa julkaistaan maailmanlaajuisesti ilmestyvässä sanomalehdessä tai Euroopan unionin virallisessa lehdessä. Likvidaatiokomitean on saatava ilmoitukset edellä mainitussa määräajassa, ja niiden on sisällöltään oltava konkurssilain N:o 21/1991 117 pykälän 2 ja 3 momentin ohjeiden mukaisia.

Ilmoitukset saatavista on toimitettava seuraavaan osoitteeseen:

The Winding-Up Board of Reykjavík Savings Bank Lágmúli 6 108 Reykjavík ICELAND

Edellä mainittujen säännösten vuoksi saatavaa ilmoitettaessa pyydetään ilmoittamaan 23 päivänä kesäkuuta 2009 saatavana ollut kokonaissumma.

Valuuttasaatavat on ilmoitettava kyseisessä valuutassa. Euroopan talousalueen tai Euroopan vapaakauppa-alueen jäsenvaltiosta peräisin olevat velkojat voivat kuitenkin ilmoittaa saatavansa kotimaansa kielellä. Tällaisiin ilmoituksiin on liitettävä islanninkielinen käännös. Ilmoitukset on mahdollista tehdä myös englanniksi, jolloin niihin ei tarvitse liittää käännöstä. Muut velkojat voivat ilmoittaa saatavansa islannin tai englannin kielellä.

Jos saatavista ei ilmoiteta edellä mainitussa määräajassa, niitä tulkitaan konkurssilain N:o 21/1991 118 pykälän mukaisesti samoin kuin riittämättömästi eriteltyjä ilmoituksia, eikä niitä enää voi vaatia Reykjavik Savings Bank -pankilta, jollei jotakin säädöksen 1–6 alamomenteista sovelleta.

Korostettakoon, että velkojan katsotaan saatavan ilmoittamisen myötä luopuneen asian luottamuksellisuudesta (esim. pankkisalaisuus) kyseisen saatavan osalta.

Velkojien kokous pidetään keskiviikkona 17 päivänä maaliskuuta 2010 kello 10.00 Hilton Hotel Nordican tiloissa osoitteessa Suðurlandsbraut 2, Reykjavík. Kokoukseen voivat osallistua kaikki, jotka ovat vaatineet pankilta saatavia. Kokouksessa on esillä ilmoitettujen saatavien luettelo sekä likvidaatiokomitean kanta asiaan, sillä se on jo tuolloin tiedossa. Saatavia pankilta vaatineilla osapuolilla on mahdollisuus tutustua saamisluetteloon viimeistään viikko ennen edellä mainittua kokousta.

Lisätietoja saatavien ilmoittamisesta ja niiden käsittelystä löytyy pankin verkkosivuilta osoitteesta http://www.spron.is. Likvidaatiokomitea haluaa antaa velkojille seuraavat suositukset:

a) Tietojen levittämisen helpottamiseksi ilmoittakaa sähköpostiosoitteenne tai tiedot edustajastanne, kun ilmoitatte saatavasta.

b) Ilmoittakaa pankkitili, jolle mahdolliset maksut voidaan suorittaa.

c) Ilmoittakaa saatavanne mahdollisimman pian tämän saatavien ilmoittamista koskevan kehotuksen jälkeen.

Esimerkki saatavan ilmoituksesta on saatavilla osoitteesta http://www.spron.is